Shalom ja tere õhtust! Eetris on TV7 lisraeli Uudised Jeruusalemmast.
Põhiteemad -
Iisraeli luureagentuur Mossad tõotab,
et ei luba Iraanil kunagi tuumarelva saada.
Revolutsioonikaardi Qudsi vägede ülem ähvardab USAd
seoses selle kohaloluga Lähis-Idas,
väites, et regioonis on kätte jõudnud šiiitluse valitsusaeg.
USA välisministri sõnul on endiselt kahtlusi,
kas Teheran osaleb Viini tuumakõnelustel heas usus.
Iisraeli luure- ja erioperatsioonide agentuur Mossad tõotab,
et ei luba Iraanil kunagi tuumarelva saada.
Iisraeli president Isaac Herzog
korraldas koos peaminister Naftali Bennetti
ja Mossadi direktori David Barneaga hanukaküünla süütamise tseremoonia,
kus anti aumärke 2021. a silma paistnud Mossadi agentidele.
Üritus algas küünlasüütamisrituaaliga,
mis tähistas makkabite ajal
teise piibliaja templi taaspühitsemisel toimunud õlikruusi imet.
Makkabid vallutasid Jeruusalemma tagasi 2. sajandil e.m.a.
kuningas Antiohhus IV juhitud helleenide armeelt.
Õnnis oled Sina, meie Issand Jumal, Universumi Kuningas,
kes tegid imesid meie esiisadele neil päevil toona.
Aamen.
Peaminister Bennett võrdles makkabeid,
kes tegelesid peamiselt geriljasõjaga
Mossadi operatsioonide haru kavala tegevusega.
Agentuuri motoks on Õpetussõnade raamatu 11. peatüki 4. salm,
mis ütleb heebrea keelest otse tõlgituna:
"Ilma kavaluseta rahvas hukkub, kuid pääste on nõunike rohkuses."
Joon, mis ühendab teid makkabitega,
on selge ja otsene.
Toona, sarnaselt tänasega, oli meil julgus.
Toona, sarnaselt tänasega, mitte kaugel siit,
toimus rida lahinguid teel Jeruusalemma. Olime osavad.
Ja toona, sarnaselt tänasega, olime sügavalt pühendunud
suveräänse riigi eksistentsile Iisraelimaal.
Bennett avaldas veendumust,
et Mossad saab hakkama kõigi oluliste eesootavate ülesannetega.
Tahan öelda Iisraeli valitsuse ja enda nimel -
Usaldan teid täielikult suurtes ülesannetes, millega silmitsi olete.
Tean et peate vastu.
Harva avalikkuses esinev Mossadi juht
avaldas vastuseisu 2015. a Iraani tuumalepingu elluäratamisele,
kinnitades, et riik, mis rikastab uraani 60-protsendise puhtuse tasemel
tuhandete aktiivsete tsentrifuugidega, ei tee seda tsiviileesmärgil.
Barnea tõotas nii enda kui Mossadi nimel,
et ajatolla režiim Teheranis ei jõua kunagi tuumavõimekuseni.
Kohutav leping, mida loodetavasti ei sõlmita,
on meie perspektiivist väljakannatamatu.
On selge, et tsiviileesmärkideks
60 protsendini rikastatud uraani vaja ei ole.
Pole vaja kolme rikastustehast
ja pole vaja tuhandeid aktiivseid tsentrifuuge,
kui pole kavatsust tuumarelva arendada.
Iraan ei saa tuumarelva. Ei lähiaastail ega kunagi.
See on minu lubadus. See on Mossadi lubadus.
Barnea rääkis ka Iraani hegemooniapürgimustest regioonis,
kuulutades Mossadi pühendumust koostöös Iisraeli kaitseaparaadiga
hoida Iisraelist eemal kõik ohud
ja kasutada kõiki vahendeid nende peatamiseks.
Iraan taotleb regionaalset hegemooniat; kasutab terrorit,
mida hoiame igapäevaselt ära kogu maailmas,
ja ähvardab Lähis-Ida stabiilsust.
Seepärast on meil silmad avatud,
oleme valvel ja teeme kaitseaparaadi kolleegidega ühiselt kõik,
et ohtu Iisraeli riigist eemal hoida ja seda kõigi vahenditega nurjata.
Iraanis ähvardas Revolutsiooni- kaardi Qudsi vägede ülem
Esmail Qa'ani USAd: "Ütleme ameeriklastele:
teil on veel aega lahkuda regioonist häbis
või teid aetakse välja hullemal moel kui Afganistanist."
Esinedes Shirazis peetud mälestusüritusel
käepikendussõdades hukkunud IRGC kontrollitud jõudude
ja võitlejate austuseks kuulutas kindral Qa'ani lisaks,
et iga USA liigutus viib tema hammaste purunemiseni.
Qudsi vägede ülem, kelle eelkäija kindralmajor Qassem Suleimani
mõrvati USA droonirünnakus,
väitis lisaks, et IRGC eesmärk USA regioonist välja ajada
on osaliselt saavutatud, ja lubas jätkata võitlust,
kuni saavutatakse kaardi peaeesmärk "hävitada USA eksistents."
Ajatolla režiimi kavatsuste suhtes regioonis laiemalt teatas Qa'ani,
et praegused tingimused islamimaailmas on küpsed
šiiitluse võimu levitamiseks.
Tasub teada, et kindral Qa'ani avaldus kõlas pärast seda,
kui USA kaitseministri asetäitja strateegia, plaanide ja võimete alal
dr Mara Karlin tutvustas lühidalt
Pentagoni Globaalse Asendi ülevaadet
seoses selle hiljutise valmimisega.
Kuigi Washington kavatseb teha pidevaid muutusi
oma hoiaku suhtes Lähis-Idas,
jäetakse regiooni suhteliselt suured jõud, et võidelda muuhulgas ISISega.
Lähis-Idas hindas Globaalse Hoiaku Ülevaade
meie arenevaid terrorismivastase võitluse nõudeid
pärast kaitseministeeriumi operatsioonide lõppu Afganistanis
ja meie lähenemist Iraanile. Iraagis ja Süürias
näeb Globaalse hoiaku ülevaade, et KM hoiak toetab jätkuvalt
ISISe kukutamise kampaaniat ja partnervägede võimete tõhustamist.
Meil on globaalseid kohustusi
ja peame tagama oma vägede valmisoleku ja moderniseerimise.
Need kaalutlused nõuavad meilt pidevaid muutusi Lähis-Ida asendis,
kuid suudame alati regiooni kiiresti vägesid saata,
sõltuvalt ohu keskkonnast.
Samal briifingul dr Karliniga
vastas Pentagoni pressisekretär Kirby küsimusele,
kas USA valmistub Iraani suhtes teisteks võimalusteks,
kui tuumakõnelused nurjuvad.
Meie töö on muidugi võimalusi pakkuda.
Nagu dr Karlin äsja teatas,
on meil regioonis praegu korralikud jõud.
Kümned tuhanded sõjaväelased kogu regioonis
ja oluline mereväe kohalolu Pärsia lahel. See kõik jääb nii.
Meie töö siin on tagada,
et vägede ülemjuhatajal oleks vajadusel võimalusi.
Vaatamata USA Kaitseministeeriumi ettevalmistustele kordas Kirby,
et Pentagoni seisukoha järgi
on parimaks teeks endiselt diplomaatia.
Toetame jätkuvalt välisministeeriumi kolleegide tööd,
kes püüavad naasta Ühise Põhjaliku Tegevusplaani ehk lepingu juurde,
mis sõlmiti Iraaniga Obama valitsuse ajal.
Nagu teate, kõnelused käivad. Ja toetame neid väga.
Usume, et diplomaatia on parim tee. Nagu minister on korduvalt öelnud:
ühegi probleemi lahendamine Lähis-Idas
ei muutu kergemaks tuumarelvastatud Iraaniga.
Seega on nii meie kui me liitlaste ja partnerite huvides,
et seda ei juhtuks.
Hoolimata diplomaatilise lahenduse lootustest
on Iraani hiljutised teod ja lähenemine kõnelustele Viinis
tekitanud pessimismi diplomaatilise läbimurde võimaluste suhtes USAs
ja selle Euroopa liitlastes,
sh Prantsusmaas, Inglismaas ja Saksamaas.
Seoses Iraani otsusega kiirendada tuumateemaga seotud rikastamist,
millest on raporteerinud Rahvus- vaheline Aatomienergia Agentuur,
ja keeldumisega arutada pakkumist "leppe järgimine leppe järgimise eest",
kinnitas USA välisminister Antony Blinken endiselt kahtlusi,
kas Teheran osaleb ikka tuumakõnelustel heas usus.
Arvan, et lähitulevikus, lähipäevil võime otsustada,
kas Iraan osaleb heas usus.
Viimatised käigud ja retoorika
ei anna palju põhjust optimismiks,
aga kuigi tund on hiline,
pole Iraanil veel liiga hilja kurssi muuta ja osaleda tõsiselt,
et taastada JCPOA algupärastest kohustest kinnipidamine.
Iraan ei saa jätkata status quo'd,
kus nad arendavad oma tuumaprogrammi
ja veavad kõnelustel jalgu järgi. Seda ei juhtu.
Tasub märkida, et tuumakõneluste 7. voor lõppes täna
ja kõneluste koordinaatori sõnul
peaksid need jätkuma järgmise nädala keskel.
Aitäh vaatamast!
TV7 Iisraeli büroo algatuse osana
kutsun teid palvetama täna koos meie tiimiga Jeruusalemmas
Mikroneesia rahu ja pääste eest,
ning tagakiusatud vendade-õdede eest maailmas.
Paluge jätkuvalt ka rahu ja päästet Jeruusalemmale ja Iisraelile.
Seoses TV7 saatekalendriga
Iisraeli Uudiseid esmaspäeval eetris pole.
Jätkame taas teisipäeval, 7. detsembril.
Olen Jonathan Hessen. Rõõmsat hanukapüha!
Rahulikku hingamispäeva! Kohtumiseni 7. detsembril!
Tõlge: Monika Jaaguri